ועדת הפנים והגנת הסביבה, כנסת 20, פרוטוקול מספר 507, 2017-11-29 08:30

דוד אמסלם: בוקר טוב לכולם.

דוד אמסלם: אני מתכבד לפתוח את ועדת הפנים והגנת הסביבה.

דוד אמסלם: על סדר-היום: צו שדה התעופה דב הוז (שינוי מועד המעבר), התשע"ח-2017.

דוד אמסלם: זכות הדיבור לתומר רוזנר.

<תומר רוזנר: אני אסביר בקצרה.

<תומר רוזנר: לפני כשבעה חודשים אישרה הכנסת חוק שנקרא "חוק שדה התעופה דב הוז (הוראות מיוחדות)", שמטרתו בעצם להבטיח את המשך התעופה האזרחית בשדה דב.

<תומר רוזנר: זאת המטרה העיקרית של החוק.

<תומר רוזנר: החוק עוסק בכך שהתעופה האזרחית תימשך בשדה התעופה כל עוד נמשכת שם התעופה הצבאית.

<תומר רוזנר: אבל, בינתיים, כדי לאפשר את פינוי בית הנתיבות הקיים, נקבעה הוראה שאומרת שעד 1.12.2017 ייבנה טרמינל זמני שאליו תעבור התעופה האזרחית באופן זמני ובעצם תימשך משם.

<תומר רוזנר: הצו בעצם מבקש לשנות את התאריך שנקבע מ-1.12, לדחות אותו בשמונה חודשים עד סוף יולי 2018.

<תומר רוזנר: את הנימוקים יציגו נציגי ממשלה.

מיקי לוי: בנימוקים שלכם תשתדלו להסביר לנו למה לא מילאתם אחרי חוק שהכנסת חוקקה.

<אריאל יוצר: קודם כל, מילאנו לחלוטין אחר החוק ואנחנו עומדים בתנאים שלו, כי החוק אפשר לנו להגיע לכאן ולבקש הארכה.

<אריאל יוצר: כמו שתומר ציין, באמת במסגרת החוק נדרשנו לפנות את הטרמינל הקבוע ובמקומו לבנות טרמינל זמני שיישב בתוך שטח הבסיס הצבאי.

<אריאל יוצר: ההליכים המקדמיים שנדרשו מאיתנו כדי להעביר את הטרמינל הזמני עד דצמבר 2017 כללו מספר דברים.

<אריאל יוצר: קודם כל, היה צריך להפעיל כאן הליך תכנוני קצת אחר, מה שנקרא "הלכת האפיפיור", שבו אפשר להוציא היתר ולא מכוח תכנית.

<אריאל יוצר: זה כמובן בהתאם לחוק התכנון והבנייה .

<אריאל יוצר: ההליך הזה מחייב סדרת התייעצויות.

<אריאל יוצר: ביצענו התייעצות עם מתכננת מחוז תל-אביב.

<אריאל יוצר: בנוסף, היינו צריכים לאפיין את הדרישות המכרזיות של הטרמינל הזמני.

<אריאל יוצר: בזמן שחוקקנו החוק ובו נקבע התאריך של דצמבר 2017, אנחנו הנחנו שיהיו דרישות בנייה מסוימות.

<אריאל יוצר: הדרישות האלה, בהתאם לדרישות של רשות שדרות התעופה, תיאומים עם משרד הביטחון.

<אריאל יוצר: היו דרישות יותר משמעותיות ממה שחשבנו קירה.

איתן ברושי: למרות שמדובר על דבר זמני.

<אריאל יוצר: לחלוטין, אבל מדובר על דבר זמני שממנו בסוף אמורים נוסעים - - -

איתן ברושי: בסוף זה יהיה קבע.

<אריאל יוצר: מבחינתנו זה כמובן דבר זמני.

<אריאל יוצר: כך זה מנוסח בחוק וכך אנחנו מתכוונים לפעול.

<אריאל יוצר: אבל הדרישות שהועברו הן דרישות שבהן אנחנו חשבנו שזה יהיה מבנה מסוג מסוים ביום שבו חוקק החוק.

<אריאל יוצר: המבנה הוא מבנה בעל מאפיינים קצת אחרים ולכן ההליך הזה התעכב.

<אריאל יוצר: כמובן שגם היה צריך לפרסם מכרז לביצוע ולבחון את העלויות.

<אריאל יוצר: כמו כל מכרז לנסות להגיע לעלויות המינימליות שבסוף עומדות בסטנדרטים הרצויים.

<אריאל יוצר: את כל התהליך הזה עשינו.

<אריאל יוצר: אנחנו מצויים לקראת סוף ההליך המכרזי.

<אריאל יוצר: על-מנת שאפשר יהיה להמשיך לבצע טיסות משדה התעופה שדה דב, אנחנו מבקשים הארכה מהוועדה של הכנסת, כמו שאמר תומר, עד יולי 2018.

<תומר רוזנר: יש כבר סיכום תקציבי לתקצוב חתום?

<אריאל יוצר: בוודאי.

<אריאל יוצר: יש מקור ויש כסף.

<אריאל יוצר: לכשייחתם המכרז באופן סופי.

<אריאל יוצר: זה אמור לקרות בפרק זמן מאוד קרוב כי זה נמצא באמת בסוף.

איתן ברושי: זאת אומרת שטעיתם בשנה בלוח זמנים?

<אריאל יוצר: לא.

<אריאל יוצר: מה זה טעינו בשנה?

<אריאל יוצר: כשחוקקנו את החוק לפני 7 חודשים, מה שחשבנו שייבנה דאז היה שונה לחלוטין.

<אריאל יוצר: אז חשבו שיהיה שם אוהל ושביל עיזים.

<אריאל יוצר: סליחה על השפה הציורית, אבל זה בגדול מה שחשבנו שיקרה.

<אריאל יוצר: על-מנת שבאמת אפשר יהיה לעשות שם טרמינל, על אף שהוא זמני, נדרשו דברים קצת יותר משמעותיים.

<אריאל יוצר: לכן החריגה היא לא חריגה בביצוע אלא חריגה באפיון הדברים הנדרשים.

<אריאל יוצר: מי שמכיר את הפרויקטים האלה יודע שזה עניין לא חריג.

<אריאל יוצר: זה יכול לקרות ולכן גם הוועדה אפשרה לנו להגיע לכאן ולבקש הארכה.

דוד אמסלם: מבחינת לוחות הזמנים שאתם מבקשים, עד מתי אתם רוצים את ההארכה?

<אריאל יוצר: עד 31.7.2018.

איתן ברושי: אז יהיה גמור המבנה?

דוד אמסלם: תן לי.

דוד אמסלם: עכשיו זאת הארכה ראלית מבחינתכם, כולל מה שנקרא "שלייקס" ולא תבואו עוד פעם?

<אריאל יוצר: כן.

דוד אמסלם: אם תבואו זה סתם בושה.

דוד אמסלם: אם אתם צריכים עוד חודש, תבקשו עכשיו.

<אריאל יוצר: מסכים חד משמעית.

איתן ברושי: אדוני היושב ראש, חברי הכנסת.

איתן ברושי: אני רוצה לומר שנמשכת ההתנהלות התמוהה והלא מובנת בכל מה שקשור לשדה תעופה חיוני כמו שדה דב.

איתן ברושי: ההתנהלות לא מובנת מההתחלה.

איתן ברושי: עוד לא ברור כמה יעלה הסיפור הזה, כולל התביעות של בעלי הקרקעות וכולל שאלות אחרות.

איתן ברושי: הרי יש מתווה שאפשר היה לאמץ אותו, שחתומים עליו גם ראש העיר אילת וגם ראש העיר תל-אביב.

איתן ברושי: שדה דב הוא שדה חיוני.

איתן ברושי: אם אני מבין נכון, ביום שייגמר במנה המיותר הזה, תיאורית יסתיים פחות או יותר המועד.

איתן ברושי: ההחלטה לדחות בשנתיים אני לא חושב שהיתה נכונה.

איתן ברושי: לסגת מהרעיון המטורף של פינוי טוטאלי, אלא להשאיר את שדה טוב במתכונת מצומצמת של מנחת פלוס, כאשר הפעילות שלו תהיה מהמסלול ומערבה שדה צבאי מראש סוכם שהוא לא יהיה, וגם זה לא השתנה ממה שראיתי כשהייתי לאחרונה שם.

איתן ברושי: לכן, כדאי שההחלטה תישקל מחדש.

איתן ברושי: אדוני היושב ראש, אתה מוכיח שיש לך יכולת לקדם חוקים.

איתן ברושי: ההצעה שלי לא לאשר את הבקשה.

דוד אמסלם: אתה יודע מה המשמעות?

איתן ברושי: דקה.

איתן ברושי: אפשרות אחת, שהיא מיותרת.

איתן ברושי: אנחנו כבר מאחרים תקופה ארוכה .

איתן ברושי: אתה יודע שזה לא ייגמר כמו שהוא אומר ואז כשייגמר יצטרכו להרוס את זה, כי מדובר בפינוי שנדחה בשנתיים.

איתן ברושי: לא נשאר זמן לממש את החלום של המבנה המאולתר הזה.

איתן ברושי: אני מציע לא להקים את המבנה ולא להתבזות ולחסוך את הכסף הזה.

מיקי לוי: יש כבר תביעה בבג"צ נגד המדינה על זה שלא פינו את הטרמינל.

איתן ברושי: חשבתי שיעשו אוהל.

איתן ברושי: אוהל יכול היה להיות מוכן מזמן.

איתן ברושי: הולכים ומקימים מבנה, מוציאים מיליונים, כדי להצדיק את כל המהלך השגוי הזה.

איתן ברושי: לכן, מאחר ואני מניח שתוגש הצעת חוק לא לפנות את שדה תעופה כליל ויש הבדל בין לבנות 12,000 יחידות יוקרה או 9,000 או 10,000 ולהשאיר את השדה.

איתן ברושי: אני מציע, אדוני היושב ראש, לא לאשר את הבקשה, לא להקים את המבנה.

איתן ברושי: צריך להקים שם דבר מאולתר.

דוד אמסלם: המשמעות היא שביום שישי מפסיקים את הטיסות.

איתן ברושי: ראיתי שיש שביתה בלי קשר.

איתן ברושי: בסוף צריך שכל ישר.

איתן ברושי: לא צריך מכרז ולא צריך כסף.

איתן ברושי: צריך להקים שם מבנה מאולתר שהוא זמני.

איתן ברושי: עד שיגמרו להקים את המבנה הזה ולהוציא עליו מיליונים כבר יפרקו אותו לפי התפיסות שלכם.

איתן ברושי: לפי התפיסה שלי לא מפנים את שדה דב.

איתן ברושי: תרדו מהעניין הזה.

איתן ברושי: אם לא יכולים להתעלל.

איתן ברושי: הייתי לפני כמה ימים באילת.

איתן ברושי: דרך אגב, תשאל מתי נ פתח שדה עבדה, שדה רמון?

איתן ברושי: גם שם הממשלה מפגרת.

איתן ברושי: לממשלה מותר לעשות את כל השגיאות, אנחנו צריכים לתת להם את כל הגיבוי וגם אסור להעיר לפקידים כי הם נציגי השרים.

<אריאל יוצר: להעיר מותר.

דוד אמסלם: להעיר מותר.

דוד אמסלם: אני מניח שבאמת שר התחבורה עיכב את כל מה שאתה אומר – אתה צודק.

דוד אמסלם: זה בדיוק כמו שאני עכשיו אגיד לך שאתה אשם בכל התחלואים של כל החקלאים.

דוד אמסלם: באמת, אני מצפה ממך - - -

איתן ברושי: אני לא אמרתי ששר התחבורה עיכב.

איתן ברושי: אתה שאלת אם יעמדו בלוח זמנים.

איתן ברושי: אני אומר שבסופו של דבר כל פרויקט במדינת ישראל מקום המדינה ועד היום, תמיד בסוף יש גלישה גם בתקציב וגם בביצוע.

איתן ברושי: מה אתה עכשיו מאשים את כל העולם?

איתן ברושי: את יוצר?

איתן ברושי: אותו?

איתן ברושי: את מי?

איתן ברושי: או את הקבלן שעובד שם?

איתן ברושי: תשאל כמה זמן ייקח מגמר הפרויקט עד פינוי טוטאלי של שדה התעופה?

דוד אמסלם: תשאל אותו.

איתן ברושי: לכן אין זמן, חבל להקים את המבנה.

דוד אמסלם: אני אסביר אותו.

דוד אמסלם: כמה זמן להערכתם המבנה יהיה בשימוש?

<אריאל יוצר: החוק קבע סעיף נוסף.

<אריאל יוצר: הוא אמר שלאחר שהצבא יפונה לא יהיו טיסות אזרחיות.

<אריאל יוצר: החלטת הממשלה קבעה שהבסיס הצבאי מתפנה ב-1.1.2019.

<אריאל יוצר: אבל, כמו שאמר יושב ראש הוועדה, ואני מניח מתוך ניסיון, לדברים האלה יש נטייה מסוימת.

דוד אמסלם: יוצר אומר שאנחנו חיים במדינת ישראל ולדברים יש את הדינמיקה של עצמם.

דוד אמסלם: חבר הכנסת מיקי לוי, בבקשה.

מיקי לוי: אני רק מבקש, אדוני, שהפקידים הבכירים של האוצר ידווחו לוועדה ולאדוני ביום סיום המכרז.

מיקי לוי: זה היה עקב האכילס בפעם הקודמת.

מיקי לוי: אז לוועדה תהיה שליטה על העניין הזה.

מיקי לוי: לפחות שידווחו לך שאנחנו נמצאים במשבצת הזאת.

מיקי לוי: לך אני אומר, אתה רוצה לנהל את הקרב?

מיקי לוי: יהיה לך מהרגע הזה עד סוף 2019.

מיקי לוי: תנהל את הקרב ואני אצטרך אליך.

מיקי לוי: אבל אם לא נאשר את זה היום ולא תצביע איתנו בעד, המשמעות היא שביום שישי סוגרים.

מיקי לוי: אין מה לעשות, זה המצב.

איתן ברושי: למה סוגרים בשישי?

<אריאל יוצר: כי זה החוק.

דוד אמסלם: עזוב את הפקידים, עזוב את האוצר, את שר האוצר ואת שר התחבורה.

דוד אמסלם: בסוף יש תושבים.

איתן ברושי: ברור, בשביל זה אני פה.

דוד אמסלם: יפה.

דוד אמסלם: אז אם באת לפה, לכן אתה צריך להיות בעד כרגע.

דוד אמסלם: כפי שמיקי אמר, אנחנו ניתן להם עוד איזה חודש וחצי ונקיים דיון מעקב איפה הדברים עומדים.

לאה פדידה: חודש וחצי מספיק?

איתן ברושי: תשקלו את זה, בשביל מה להשקיע כסף?

דוד אמסלם: הוא אומר שתוך חודש וחצי הוא מסיים את המכרז אז בואו נוודא שאנחנו צועדים לשם.

דוד אמסלם: שלא יקרה שבעוד חודש וחצי יסתבר שזה יצא לחופשה, להוא נפלה העט.

<תומר רוזנר: נציג משרד המשפטים, אנחנו רוצים להבין, בעקבות המערכת ההסכמית ומערכת התביעות השונות והעתירות שיש לבעלי הקרקעות הפרטיים, שיש להם זכויות במתחם.

<תומר רוזנר: חלק מבית הנתיבות הזמני, או הדרך לבית הנתיבות הזמני משתמשת בקרקעות אלה.

<תומר רוזנר: כיצד תשפיע לדעתכם הה ארכה על המעמד שלהם ועל הזכויות שלהם?

<תומר רוזנר: הם זה נלקח בחשבון.

<עמית שטאובר: אני מהלשכה המשפטית באוצר.

<עמית שטאובר: החוק קבע למעשה בסעיף 5 את המנגנון לתשלום פיצויים לאותם בעלי קרקעות.

<עמית שטאובר: הוא קבע למעשה שני שלבים.

<עמית שטאובר: השלב הראשון זה לפי סעיף 2, שבו שדה התעופה ממשיך לתת את השירותים במסוף הקיים ולאחר מועד המעבר פיצויים עבור השימוש בטרמינל הזמני.

<עמית שטאובר: לכן, גם אם עכשיו אנחנו משנים את מועד המעבר, עדיין בעלי הקרקעות מפוצים במסגרת החוק.

<עמית שטאובר: מבחינתנו וגם מבחינת החוק אין כאן פגיעה בהם.

<הראל שחר: כמו שעמית אמר, אנחנו לא חושבים שזה משנה את מערך הזכויות או פוגע בזכויות הקנייניות שלהם כמו שהחוק קבע.

<הראל שחר: במידה וצריך לפי המנגנון של החוק, יש מנגנון של פיצוי.

<תומר רוזנר: כמובן נציין לפרוטוקול שהם הוזמנו להציג את עמדתם פה ובחרו לא להגיע.

דוד אמסלם: נציגי הבעלים זה באמת מאוד חשוב.

דוד אמסלם: הם הוזמנו והחליטו לא לבוא.

מיקי לוי: אם אפשר, משרד הביטחון רוצה להגיב בעניין?

<צביקה קרמן: אנחנו מתכננים בתחילת 2019 לפנות את השדה סופית.

<צביקה קרמן: בהליך המכרזי יש קבלן שמחכה.

<צביקה קרמן: ברגע שהכול ייגמר ויחליטו איזה תצורה מקימים את זה, הוא יצא לעבודה.

דוד אמסלם: מה זאת אומרת?

דוד אמסלם: לא הבנתי.

דוד אמסלם: אתה מדבר על הזמני?

<צביקה קרמן: כן.

איתן ברושי: משרד הביטחון מקים את זה?

<צביקה קרמן: משרד הביטחון הוא הקבלן.

דוד אמסלם: אני אשאל בשביל הסקרנות שלי.

דוד אמסלם: צביקה, למה זה התעכב עד עכשיו?

<צביקה קרמן: זה התעכב בגלל מכלול דברים.

<צביקה קרמן: כמו שנאמר, בתחילה חשבו על אוהל וראינו שאוהל זה לא כל-כך קורה.

דוד אמסלם: חשבנו אוהל יומיים וזה לא קרה.

דוד אמסלם: הלאה.

<צביקה קרמן: המתכננים ישבו עם רש"ת וגילינו שלהרים טרמינל - - -

דוד אמסלם: מי מוביל את התכנון?

<צביקה קרמן: משרד הביטחון הוביל את התכנון באפיון של רש"ת.

<צביקה קרמן: לאט לאט כשאתה פתאום מגלה טרמינל, אתה מגלה שזה אזור בטחוני מסוג אחר ודרכי הגישה אליו צריכות להיות בצורה אחרת.

דוד אמסלם: אני בא מתחום התשתיות, כל חיי כמעט עסקתי בזה.

דוד אמסלם: זה לא בסדר המצב שהגעתם אליו.

דוד אמסלם: מדובר על משהו זמני, משהו קטן, משהו לא משמעותי.

דוד אמסלם: משהו שכמעט לא דורש היתרים.

דוד אמסלם: אתם יכולים להביא את זה במסלולים הכי מהירים, שאין דברים כאלה במדינת ישראל בהליך הרגיל.

דוד אמסלם: אמרו שבעה חודשים – חבל.

דוד אמסלם: אני חושב שזה לא בסדר ברמת התוצאה.

דוד אמסלם: אני חושב שיום הטרמינל כבר יכול היה לעמוד.

דוד אמסלם: לא רציתי להגיד את המשפט הזה כי בדרך-כלל אני לא מסתכל אחורה.

דוד אמסלם: מאחר ואתם מובילים גם את התכנון וגם את הביצוע, אז באמת תזדרזו.

דוד אמסלם: זה חשוב.

דוד אמסלם: תזדרזו, תגמרו עם זה ובואו נגמור עם כל הסאגה הזאת.

דוד אמסלם: בסדר?

<צביקה קרמן: התכנון מוכן.

<צביקה קרמן: היזם צריך לקבל החלטה.

דוד אמסלם: מי זה היזם?

דוד אמסלם: אתם סיימתם תכנון?

דוד אמסלם: יש כתב כמויות?

<צביקה קרמן: יש כתב כמויות.

דוד אמסלם: המכרז מוכן?

<צביקה קרמן: כן.

דוד אמסלם: יש לכם קבלן, פרסמת אותו כבר?

<צביקה קרמן: פרסמו, יש קבלן.

דוד אמסלם: אז למה הוא לא עובד?

דוד אמסלם: הוציאו לו צו תחילת עבודה?

<תומר רוזנר: לא, יש שם מחלוקת.

<צביקה קרמן: הוציאו לו צו תחילת עבודה ואמרו לו לעצור כי יש מחלוקת לגבי התצורה של הטרמינל.

דוד אמסלם: בין מי למי?

דוד אמסלם: אחרי המכרז?

<צביקה קרמן: אחרי המכרז.

דוד אמסלם: מי החליט שיש לו מה להגיד בעניין?

<צביקה קרמן: הוטל עלינו להתייעץ עם מתכננת מחוז מרכז תל-אביב.

<צביקה קרמן: התכנון הקיים נוגע בקו הירוק שאמור לעבור שם של הרכבת הקלה.

<צביקה קרמן: היא רוצה שנזיז את הטרמינל למקום אחר, ומעכב את היכולת שלו לעבוד.

דוד אמסלם: אתה אומר שבעצם המבנה כפי שהוא – זאת אומרת שהסיפור כרגע הוא על המיקום של המבנה ולא התצורה שלו.

<צביקה קרמן: כן.

דוד אמסלם: היא טוענת שעצם המיקום יושב על הקו הירוק.

דוד אמסלם: היא לא מבינה שזה זמני?

דוד אמסלם: דרך אגב, מה הסמכות שלה להתערב בעניין?

דוד אמסלם: אין לה שום סמכות.

<צביקה קרמן: המועצה הארצית הטילה עלינו להתייעץ איתה.

דוד אמסלם: התייעצת?

דוד אמסלם: שמעת?

דוד אמסלם: תתקדם.

דוד אמסלם: אני אגיד לך למה חבל לך על הזמן.

דוד אמסלם: הקו הירוק לא ישונה, תסכים איתי.

דוד אמסלם: דרך אגב, ייקח 4 שנים רק לשנות לו את התוואי.

דוד אמסלם: אז לכן אתה מבין שהטרמינל יהיה שם.

דוד אמסלם: הרכבת לא תגיע לשם עוד הרבה מאוד שנים, אז לכן תתקדם.

<תומר רוזנר: הקו הירוק זה עוד 7-8 שנים.

<צביקה קרמן: אני מבין את מה שאתה אומר ואפילו מסכים.

<צביקה קרמן: בכל זאת, משרד הביטחון משמש פה כקבלן.

<צביקה קרמן: מוטל עלינו לבחור בין שתי אופציות, לדרוס תכנון שמנהל התכנון לא אוהב אותו - - -

דוד אמסלם: צביקה, אני רוצה להציע לך הצעה.

דוד אמסלם: נקלענו לאירוע לא טוב.

דוד אמסלם: אם לא היו תושבים לכאורה, אז הייתי אומר לכם, ביקשתם שישה חודשים, להתראות, לא מקיים דיון ותעשו מה שאתם רוצים.

דוד אמסלם: אני גם אומר לשר האוצר: לך תסביר לאילתים למה אין להם שדה תעופה.

דוד אמסלם: זה לא הגיוני.

דוד אמסלם: אתה לא סתם קבלן.

דוד אמסלם: לא הביאו את "דניה סיבוס" ואמרו להם תתחילו אתם להתקדם.

דוד אמסלם: אתה משרד הביטחון.

דוד אמסלם: אתה בעצם נמצא על 90% מהשטח.

דוד אמסלם: אתה עושה את ההתאמה בשטח שלך.

דוד אמסלם: בשביל זה בחרו אותך.

דוד אמסלם: לא בחרו אותך בגלל שעברת ברחוב ואמרו לך: בוא תיכנס שנייה, אולי אתה יודע לעשות איזה טרמינל קטן.

דוד אמסלם: בוא קח את העסק ברצינות.

דוד אמסלם: אני מניח שאם זה היה פרויקט צבאי זה היה נראה אחרת.

דוד אמסלם: אם היית מקבל את המשימה מצה"ל, זה היה נראה אחרת.

דוד אמסלם: בוא תשמע לי.

דוד אמסלם: תתקדם, אין לנו הרבה זמן.

דוד אמסלם: זה משהו מאוד זמני וארעי.

דוד אמסלם: כבר סיימתם את התכנון.

דוד אמסלם: ברגע שסיימתם את התכנון נגמר התכנון, גם אם אחרי זה מישהו נ זכר פתאום שהוא מתנגד.

דוד אמסלם: אתם הולכים פה על הליך מאוד מקוצר, מה שנקרא "הליך האפיפיור".

דוד אמסלם: בואו תסיימו עם זה.

דוד אמסלם: חשוב שהטרקטור יעלה לשטח ויתחיל לעבוד.

דוד אמסלם: יש קבלן, יש תכנון, יש הכול.

דוד אמסלם: יש רק איזה פקיד אחד שלא מוצא חן בעיניו כי יעבור שם קו רכבת בעוד 20 שנה.

דוד אמסלם: אני אעשה דיון עוד חודש בערך ותנו לנו דוח סטטוס איפה הדברים עומדים.

דוד אמסלם: קח את זה כך צביקה, תתקדם.

דוד אמסלם: קח את המשימה, תתקדם איתה.

<עמית שטאובר: "צו שדה התעופה דב הוז, (שינוי מועד המעבר), התשע"ח-2017.

<עמית שטאובר: בתוקף סמכותי לפי סעיף 3א לחוק שדה התעופה דב הוז (הוראות מיוחדות), התשע"ז-2017 (להלן – החוק) ובאישור ועדת הפנים והגנת הסביבה של הכנסת, אני מצווה לאמור: שינוי מועד המעבר 1.

<עמית שטאובר: מועד המעבר האמור בסעיף 3א לחוק ישונה ליום י"ט באב, התשע"ח, 31 ביולי, 2018".

דוד אמסלם: מי בעד הארכת הצו?

דוד אמסלם: הצבעה בעד – רוב נגד – אין נמנעים – אין הצו אושר

דוד אמסלם: הצו אושר.

דוד אמסלם: הישיבה נעולה.